Zaratak ez dirudi, gainera, erregulazio errazekoa. Ika-mika ugari sortzen du azkenaldian. Beste herritar batzuekin batera, Donostiako komentu bateko mojek hiriko Metroa egiteko burutzen ari diren zulatze-lanak direla eta sortzen den zarata eramaterik ez dagoela eta burutu duten sinadura bilketa izan da albiste azken egunotan. Ez dakigu Metro hori entzutetsua izatera helduko den noizbait, baina dagoeneko bada, behintzat, zaratatsu. Zerurako bidea isila da; infernurakoa, antza, ez hainbeste.